सामुदायिक केन्द्र में स्पेशलिस्ट डॉक्टर्स नहीं, मरीज होते परेशान
हरीश गक्खड़| रायपुररानी/बरवाला
वर्ष2015 अपनी समाप्ति की ओर बढ़ रहा है। 2015 में रायपुररानी इलाकावािसयों को विकास की कई सौगातें मिली, लेकिन इलाके की कई प्रमुख समस्याओं के हल करवाए जाने की मांग पूरा वर्ष उठती रही लेकिन नतीजा शून्य ही रहा। रायपुररानी में करीब 4 करोड़ रुपए की लागत से 2014 में बने बस स्टैंड की मूलभूत सुविधाएं 2015 में भी शुरू नहीं हो पाई। जबकि इनको शुरू करवाए जाने की मांग वर्ष 2015 में कई बार उठाई गई। रायपुररानी के सामुदायिक स्वास्थ्य केंद्र में आवश्यक रोगों के डॉक्टरों की तैनाती किए जाने की मांग वर्ष 2015 में लगातार उठती रही, लेकिन परिणाम शुन्य रहा। केंद्र में सर्जन अनिथिसिया, ऑर्थों, बाल रोग विशेषज्ञ, आंख, कान, गला रोड विशेषज्ञ, नेत्र विशेषज्ञ के डाॅक्टरों की तैनाती करवाए जाने की मांग 2015 में लगातार उठती रही है। जि कारण सैकड़ों मरीजों को परेशानी झेलनी पड़ती है। इसके अलावा
केंद्र का ऑप्रेशन थिएटर तो चालू हो गया, लेकिन सर्जन ऑर्थो तथा अनिथिसिया नेत्र रोग विशेषज्ञ के केंद्र में अभाव के चलते ऑप्रेशन थिएटर की सेवाएं इन रोगों के मरीजों को नहीं हािसल हो पाई। तत्कालीन कांग्रेस सरकार के कार्यकाल के दौरान केंद्र में ब्लड बैंक को मंजूरी मिली थी, लेकिन ब्लड बैंक आज तक चालू नहीं हुआ है। रायपुररानी के पुलिस थाना को पंचकूला पुिलस के तहत किए जाने की मांग पूरा वर्ष उठती रही लेकिन परिणाम शुन्य ही रहा। रायपुररानी पुलिस थाना वर्तमान में अंबाला ग्रामीण पुलिस में शामिल है। जबकि रायपुररानी खंड के प्रशासनिक न्यायालय के कार्य पंचकूला में होते हैं। रायपुररानी को उपमंडल का दर्जा दिलवाए जाने की मांग भी वर्ष 2015 में लगातार उठती रही। कालका में मुख्यमंत्री मनोहर लाल खट्टर की अप्रैल माह में आयोजित पब्लिक मीिटंग में भी कालका विधायक लतिका शर्मा की ओर से उनके समक्ष रायपुररानी को उपमंडल का दर्जा दिए जाने का अनुरोध किया जा चुका है। रायपुररानी वासियों की उपमंडल का दर्जा दिए जाने की मांग पिछले 20 वर्षों से की जा रही है लेकिन वर्ष 2015 में भी यह मांग बरकरार रही। रायपुररानी के गवर्नमेंट गर्ल्स हाई स्कूल का दर्जा सीनियर सेकेंडरी तक किए जाने गढ़ी कोटाहा के गवर्नमेंट गर्ल्स हाई स्कूल का दर्जा भी सीिनयर सेकेंडरी तक किए जाने मौली के गवर्नमेंट हाई स्कूल का दर्जा भी सीिनयर सेकेंडरी तक किए जाने की मांग वर्ष 2015 में उठती रही, लेकिन यह मांग बरकरार है। इधर, विकास के लिहाज से वर्ष 2015 में रायपुररानी को औद्योगिक रूप से अति पिछड़ा क्षेत्र घोषित किया गया है। जोकि पिछले लंबे समय से इलाकावासियों की मांग थी। रायपुररानी के उपतहसील कार्यालय को वर्ष 2015 में अपना भवन उपलब्ध हो गया। कार्यालय को पिछले 35 वर्षों से अपने भवन का इंतजार था। रायपुररानी खंड की 52 लिंक रोडस को वर्ष 2015 में पुनर्निर्माण की मंजूरी मिली। मासूमपुर से गढ़ी कोटाहा तक की सड़क पिछले 40 वर्षों से अपने पुनर्निर्माण की बाट जोह रही थी।
2015 में रायपुररानी इलाके के करीब एक दर्जन गांवों में पेयजल टयूबवेल लगे। उधर, नटवाल, सरकपुर, टाबर, हंगोला, बागवाली, ठरवा गांव में नए पेयजल टयूबवेल लग चुके हैं। जबकि मासूमपुर में एक करोड़ रुपए की लागत से वाॅटर सप्लाई प्रोजेक्ट का निर्माण कार्य वर्ष 2015 में ही शुरू हुआ है। इलाका के गांव बालदवाला में बुस्टिंग स्टेशन का िनर्माण कार्य भी वर्ष 2015 में शुरु हुआ है। कैंबवाला, कटली पेयजल परियोजना भी इलाकावासियों को वर्ष 2015 में उपलब्ध हुई है।
hin_Deva bho_Deva hin_Deva hin_Deva hin_Deva